Hr Priit Alekask
Riigi Kaitseinvesteeringute Keskus
Järve 34A
11314 Tallinn
		Teie 23.04.2024 nr 4-4/24/5954-7	
			
		Meie 06.05.2024 nr KV-4.1-3.1/24/8582-2	

Narva-Jõesuu linna Soldina küla Lennuvälja kinnistu ja selle lähiala detailplaneeringu kooskõlastamine	

Austatud hr Alekask	

Kaitsevägi andis 12.04.2024 kirjaga nr KV-4.1-3.1/24/6121-2 (manuses) Riigi Kaitseinvesteeringute Keskusele teada, et ei toeta 20.03.2024 kirjaga nr 4-4/24/5954-5 esitatud Narva-Jõesuu linna Soldina küla Lennuvälja kinnistu ja selle lähiala detailplaneeringu lahendust, mille käigus võidakse kavandada Soldina lennuvälja viisil, mis võib seada tulevikus piirangud lähedalasuvatele KV harjutusväljadele, polügoonidele ning seal korraldatavatele väljaõppe- ja laskeharjutustele seoses lennuvälja lähiala kaitsevööndi, piiranguala ja maandumiskoridoride kehtestamisega.

Detailplaneeringu koostaja on täiendanud detailplaneeringut ning edastanud detailplaneeringu materjalid koos alljärgneva selgituseega:

„Narva Lennuväli on olemasolev murukattega lennuväli, millele on planeeritud laiendus, kuid mis jääb toimima samade (visuaal)reeglite alusel. Planeeringus on kajastatud kavandatud visuaallennuvälja kaitsevöönd ja piirangupinnad, vt LISA 5.1 VFR lennuvälja piirangute skeem. Samuti on planeeringus määratud, et kavandatud lennurada võivad kasutada üksnes lennukid, mille õhku tõusuks vajalik distants on standardtingimustel alla 800 m, vt ka teisi nõudeid seletuskirja peatükis 7.4 Lennuvälja rajamisega seotud nõuded. Juhul, kui tulevikus soovitakse lennuvälja arendada instrumentaallennureeglitele vastavaks, siis kooskõlastatakse see kõigi asjasse puutuvate asutuste ja ametitega.“

Detailplaneeringu materjalid on kättesaadavad siit: 
https://kprojekt.sharepoint.com/:f:/g/EhJGjuahnZlKtUGBznMIqJMB-DlXSY1HyH14h9Cz-XbRhQ?e=idqPvS

Kaitsevägi teeb ettepaneku kooskõlastada "Narva-Jõesuu linna Soldina küla Lennuvälja kinnistu ja selle lähiala detailplaneering" täiendades seda detailplaneeringu koostaja selgitusega:
„Narva Lennuväli on olemasolev murukattega lennuväli, millele on planeeritud laiendus, kuid mis jääb toimima samade (visuaal)reeglite alusel. Planeeringus on kajastatud kavandatud visuaallennuvälja kaitsevöönd ja piirangupinnad, vt LISA 5.1 VFR lennuvälja piirangute skeem. Samuti on planeeringus määratud, et kavandatud lennurada võivad kasutada üksnes lennukid, mille õhku tõusuks vajalik distants on standardtingimustel alla 800 m, vt ka teisi nõudeid seletuskirja peatükis 7.4 Lennuvälja rajamisega seotud nõuded. Juhul, kui tulevikus soovitakse lennuvälja arendada instrumentaallennureeglitele vastavaks, siis kooskõlastatakse see kõigi asjasse puutuvate asutuste ja ametitega.“

Lugupidamisega	

[ allkirjastatud digitaalselt ]

Ivo Värk	
Mereväekapten	
Kaitseväe peastaabi analüüsi- ja planeerimisosakonna ülem	

		

Peeter Subbi 717 1520
peeter.subbi@mil.ee